
Kedves Gyerekek! 


Talán emlékeztek még, milyen meglepetést talált ki 
Berci és Marci a névnapomra: örömöt gyűjtöttek. Ti is 
lerajzoltátok, milyen öröm ért benneteket Dömötör- 
napon, így aztán megtelt a mackóbarlang vidámsággal. 
Ezernél is többen osztották meg velem élményeiket. 

Amikor megtudtam, hogy Holubkó Isti tolhatta a 
kisöccsét a babakocsiban, szinte éreztem a kezemben a 
babakocsi fogantyúját. Magam elé képzeltem a sünit is, 
amelyet Juhász Gábor látott Tiszavasvárin. Bácsi Gá- 
bor Dégen aranyhörcsögöt kapott; Kovács Ádám 
Tatabányán tornyos homokvárat épített. Domján Gá- 
bor zalalövői óvodás Dömötör-napon határozta el, hogy 
űrhajós lesz. 


A dunaújvárosi Batsányi úti óvoda nagycsoportosai 
— nagy örömükre — a piacon jártak. Erről számolt be 
rajzán Szabó Andrea. (1. kép) 

Mészáros Pisti Tápiószecsőn annak örült, hogy ter- 
ménybábokat készíthettek az óvodában. Karalábé-óvó- 
nénit és krumpli-gyerekeket rajzolt. (2. kép) 

Sallai Dórinak — Szendrőn lakik — az szerzett nagy 
örömöt, hogy bújócskázhatott anyukájával és testvéré- 


vel. Rajzán a testvérpár éppen az asztal alatt látható. (3. 
kép). 


Sajnos nem fér el itt minden beküldött rajzotok, 
pedig szívesen bemutatnám valamennyit. Mindenkinek 
köszönöm a jókívánságokat, és azt, hogy veletek örül- 

Januári számunk rejtvényei- 
nek helyes megfejtése: 

Melyik nehezebb? című rejtvé- 
nyünkben, a képen látható tár- 
gyak közül a legkönnyebb a fa- 
levél, a legnehezebb a szekrény. 

Miről készülhetett ez a fény- 
kép? — kérdeztük tőletek. Nem 
tréfának szántuk a kérdést; a 
fénykép sajnos technikai hiba 
miatt maradt ki a lapból. El- 
nézést kérünk! Többen rajzok- 
kal pótolták a hiányzó fényké- 
pet. Örültünk a jó ötleteknek! 


jutalmat nyertek: 

Andó Nikoletta, Fábián Letícia, 
Rátonyi Andrea, Tanos Krisztián, 
a Munkásotthon utcai Általános 
Iskola 1/c osztálya, Budapest — 
Ákoshegyi Miklós, Berta Benigna, 
Cseh István, Csikós Zsolt, Gajda 
Szilvia, Horváth Gabriella, Kovács 
Attila, Letenyei Dóra, Lavász Bar- 
na és Réka, Nyers Gabriella, Tesz- 
ler Vendel és Tamás, Turány 
Eszter, Werner Norbert, Szek- 


szárd — Bruckner Martin, Du- 
napataj — Dancs Zoltán, Felső- 
petény — Gerencsér Tímea, Ta- 
polca — Jakab Kata, Dudar — 
Karacs Andrea, Báránd — Ku- 
bicsek Anita, Scherk László, Cso- 
bánka —  Szecskó Krisztián, 


Gyöngyös — Szikszay Bernadett, 
Kótaj — Szőke Anett, Békéscsaba 
— Tóth Anikó, Nagyigmánd. 

MEGSÚGJUK, hogy követ- 
kező számunkban újra olvashat- 
tok Tarpéter Pálról. Lehet, 
hogy nem ís olyan mogorva, 
mint amilyennek látszik? 


MADÁR ESZTER rajzai 


SIMAI MIHÁLY VERSEI 


Ébredő 


Vékonyszálú hajnaii álom, 
harmat hintál zöld fűszálon. 
Mozdulnék már, felülnék, 
de az ágyam, de az ágyam repül még. 


Erdőn, réten jó meleg ággyal, 

három tündér repes, szárnyal: 
egyik mossa szemem héját, 
harmatba, harmatba, 


Tavaszi dútdoló i 


ev második a karmos héját pétő 
zargatja, zargatja, . ; Szállj ide, 
a harmadik lelövi a, ha j szállj oda, — 
szétlövi a zord vekkert, Í Kg ez a virágszálloda. 
így kívánnak nekem, neked 4 ; PA 
.". mindenkinek jóreggelt! f/ Égre nyíló ablaka, 
: f rétre néző ajtaja, 8 


i lepkeszárny-függönye, i 
7 s a csillárja száz bibe. 


i ; . Szállj ide, 

sú j szállj ide! 

Mennyi nektár és virágpor! 

x , Ilyet nem lelsz sehol máshol! 
Szállj ide, 1 
szállj oda: 

most n ílt meg a szálloda! 


Aj, méhecske 
Orosz népköltés 


Aj, méhecske, 

tavaszi méhecske! 
Tengeren túlra repülj, 
hozzad el a kulcsokat, 
arany kulcsokat! 

Zárd be a telecskét, 

a fagyos telecskét! 
Nyisd ki a nyaracskát, 
a meleg nyaracskát, 


ékes, víg nyaracskát, 
az árpanövelő 
Fordította KORMOS ISTVÁN 


— Hóha, hó! — 
az Ünnep felpattan a legfényesebb, 
leggyorsabb paripa hátára. 
Nyomában a gyerekek: 
mindenki alatt egy-egy 
pompás sugárparipa vágtat. 


Készülődik az Ünnep, 
piros arccal sürög-forog. 
Készülődés közben 
aggodalmasan kémleli az eget: 
kisütött-e már a tavaszi nap? — 
mivel szokása szerint 
szellőháton, napsugárparipán 
szeretne érkezni 
a béke születésnapjára, 
Magyarország tavaszi ünnepére. 
De az öreg nap egyre alszik, 
s nincs, aki kieressze a fénycsikókat. 
— Ébredj, fényes nap! — 
sürgeti az Ünnep. 
— ltt a tavasz! 
A gyerekek is odagyűlnek az Ünnep köré: 
— Ébredj, fényes nap! — 


ltt a tavasz! — 
kiáltják kórusban. 
Erre már felragyog a napfény, Pár Azzal kaptatnak fel a bakonyi erdőbe, 
s fickándozva VÉ" azzal ússzák át a Balatont, 
előtörnek a fénycsikók. A azzal kocognak végig Pécs utcáin, 


azzal galoppoznak keresztül Budapesten, 
azzal szökkennek fel a Kékes csúcsára, 
azzal suhannak át az alföldi síkságon. 

— Látom az egész országomat! — ujjong Balázs. 
— Most köszöntsük mindannyian a békét! 


— Nézzük —, int megállást az Unnep — 
valóban készen áll-e az ország az ünnepre? 
Süt a nap: ez rendben van. — Én fát ültetek! 
—.—— Kitakarítottuk, megmostuk a házat: —. Én virágot! 
, ezisjó. — Én ások! 
Veszekedés helyett ebédelnek EGE gereblyézek! 
pr az emberek: nagyon jó! — Én a kerítést javítom! 
i Sürögnek-forognak a gyerekek, 
j piros arccal 


készülődnek az ünnepre. 
Végül Dóra büszkén mondja: 
— Nézd Ünnep! Ragyog az ország! 
Bólint az Ünnep: 

— Most már ünnepelhettek. 
Minden gyerek 
selyemzászlót kap a kezébe, 
azzal díszítik a várost. 
Magasra tűzik, 
hadd fújja, lobogtassa a szél. 
Mosolyog az Ünnep: 

— Bízhatsz a gyerekekben, Magyarország! 
Nemsokára felnőnek, 
és ők fognak vigyázni rád. 
Rád, meg a békére. 


Most már csak 
az utcákat kell felsöpörnünk, 
és sok-sok fát elültetnünk, 
azután ünnepelhetünk. 
—. Jó, de én vezetem a locsolóautót! — 
jelentkezik, s már indul is Dani. 

HERVAY GIZELLA 


VONAT-MESE 


Kobak egészen kicsi fiú volt, még nem uta- 
zott vonattal. Igaz, hogy minden reggel mondo- 
gatta: — Én már nagy fiú vagyok, elérem a lek- 
várt — de elárulom nektek, nem érte el, Mama 
kellett, hogy felemelje, s úgy vették le a lekvárt 
ketten a polcról. Úgy is fogták meg ketten, ne- 
hogy eltörjön a lekvárosüveg. Mindenesetre, 
mikor Mama megkente a kenyeret, Kobak me- 
gint kijelentette: — En már nagy fiú vagyok, 
mind megeszem — és meg is ette. No, de azért 
mégsem volt olyan nagy fiú. 

Így aztán, amikor Mama megmondta neki, 


hogy vonattal fognak utazni, nem tudta el- 
képzelni, hogy milyen is lesz az utazás. Ma- 
ma elővett egy bőröndöt, abba becsomagolták 
cipőit, ruháit, de Mama nem akarta becsoma- 
golni se a párnát, se a szőnyeget. Pedig Ko- 
bak nagyon szerette volna. Végül is becsukták 
a bőröndöt, és ekkor Kobak hirtelen elszo- 
morodott. 

— Hol a vonat? Miért nem jön? — kiabált, 
és kinézett az ablakon, hátha jön az utcán vala- 
hol. De nem jött, és Mama kacagott. Kobak az 
ajtót is kinyitotta, hogy be tudjon jönni a vo- 
nat a szobába, ha megérkezik. De Mama be- 
csukta az ajtót, és öltöztetni kezdte a fiát. 

Kobak autón ment ki az állomásra Mamával, 
és egyáltalán nem olyan volt a vonat, mint a kis 
játékvonatok, amik a szobában is tudnak járni. 


JANICSÁK ISTVÁN marúl 

, vén betonon, 


lo vam vágtat 


KOLTAI ÉVA rajzai 


No de hát ez már Így szokott lenni. A vonatban 
aztán Kobak rengeteg vonatot rajzolt. 

A vonatok jobban hasonlítottak autóhoz, 
mint vonathoz, mert Kobak szerint a vonat 
olyan, mint az autó, csak sok kereke és sok ab- 
laka van. 

Ha ti jobban megfigyeltétek a vonatot — és 
gondolom, hogy igen, hiszen ti már valóban na- 
gyok vagytok —, akkor rajzoljátok le, és küld- 
jétek el Kobaknak, nagyon fog örülni. Mert ő 
még csak autót tud rajzolni meg olyan vonatot, 
ami olyan, mint az autó, csak sok kereke és sok 


ablaka van. Hiszen Kobak még egészen kicsi 
fiú. 

BENEDEK ELEK 


Hol volt, hol nem volt, hetedhét országon is 
túl, volt egy nagy-nagy hegy, azon a hegyen volt 
egy fa, annak a fának egyik ágán egy fészek, ab- 
ban a fészekben egy madár. De micsoda madár! 
Akár hiszitek, akár nem: aranytojó madár, aki 
mindennap egy aranytojást tojt. 

Hát egyszer mi történt? Az történt, hogy a 
madár kirepült a fészkéből, s történetesen ép- 
pen akkor járt arra egy vadász. Ahogy meglátta, 
fölmászott a fára, belenézett a fészekbe, s hát, 
uramfia, aranytojást látott benne! 

— No — mondotta a vadász —, kenyerem 
javát megettem, de még aranytojó madarat nem 
láttam ; megfogom, hazaviszem, hadd tojja ezen- 
túl nekem az aranytojást. Nekem, nekem, senki 
másnak! 

Nosza, hamarosan hurkot vetett, azt a fészek- 
be beletette, aztán lemászott a fáról, elbújt 
mögéje, s úgy várta vissza a madarat. Hiszen 
jött is nemsokára a madár. Bolond feje nem vet- 
te észre a hurkot, belelépett, beletekerődzött, 
a vadász meg — hopp! — föl a fára, fogta a ma- 
darat, s meg nem állott vele hazáig. Az ám, de 
alig ért haza, elkezdett tűnődni magában : , Lám, 


rajza 


STUIBER ZSUZSA 


lám, hiába hoztam haza az aranytojó madarat. 
A szomszédaim észreveszik, megirigylik, s még 
majd beárulnak a királynál, a király meg fel- 
akasztat. Inkább nekiajándékozom." 

Úgy tett, ahogy mondta. 

Elvitte a bolond vadász a madarat a királynak, 
az meg mindjárt kalitkába záratta, s megparan- 
csolta, hogy bőven ellássák étellel-itallal, csak 
hadd tojjon minél több aranytojást, mert hát 
sok pénz kell ám a királyoknak. 

De alig zárták kalitkába a madarat, megszó- 
lal az udvarmester, s mondja: 


— Ugyan, felséges királyom, minek tartasz te 
ingyen madarat? Hát azt hiszed, hogy van arany- 
tojó madár? Legjobb, ha szabadon ereszted. 

A király megfogadta az udvarmester taná- 
csát, eleresztette a madarat, az meg nagy bol- 
dogan felszállott a kapu tetejére, onnét lepoty- 
tyantott egy aranytojást, s mondta, amint kö- 
vetkezik: 

— Elébb én voltam a bolond, hogy megfogat- 
tam magamat. Aztán a vadász, hogy elajándé- 
kozott. Aztán a király meg az udvarmestere 
volt bolond. Igazán bolondok voltunk mind. 
No, de többet nem leszek bolond! 

Azzal a madár nagy vígan visszarepült a fész- 
kébe. Ha a madár a fészkébe vissza nem repült 
volna, az én mesém is tovább tartott volna. 


Részt veszek a kertészversen 

Újra indul 
a kerlészverseny! 


Vegyél részt! Elküldjük a magvakat! 


A tavalyi kertészverseny résztvevői közül sokan kér- 
ték, hogy az idén is hirdessünk hasonló versenyt. Eleget 
teszünk kérésüknek. Ha kedved tartja, most te ís 
benevezhetsz a versenybe egy másik növény: a kokocella 
termesztésével. 

Akárcsak a tavalyi verseny növénye, a patisszon, nem- 
rég került hozzánk külföldről a kokocella is. Még ma- 
gyar neve sincs. Kereshetsz neki találó nevet, ha tudsz! 

A kokocella is a tökfélék népes családjából származik, 
ezért — ahogy a képek is mutatják — levele, virága is a 
tök levelére, virágára emlékeztet. Gyümölcse is hosszú, 
hengeres, színe azonban zöld, sárga csíkos; az alsó képen 
láthatod. És ahogy ez már a tökrokonságban szokás, gyü- 
mölcse igen nagyra nő, ha kedvére valók a körülményei. 
Ilyenkor még kar hosszúságú is lehet! A legfinomabb 
ételek azonban nem ezekből az ,óriásokból", hanem a 
2—3 napos gyümölcsökből készíthetők, amelyek alig 
rövidebbek egy színes ceruzánál. 

Egy tő akkora körben fér el, amit 3 lépéssel átérsz (kb. 
1,5 m? ). Cserépben tehát sajnos, nem nevelhető ez a nö- 
vény. Vetéséhez a legnaposabb helyet kérd a kertben a 
felnőttektől! Május közepén vethető, a tavaszi fagyok 
elmúltával. 

Postán, ajándékképpen küldjük el a magvakat, hogyha 
levágod az oldal széléről a zöld csíkot, aztán felragasztod 
egy levelezőlapra és elküldöd a következő címre: DÖR- 
MÖGŐ DÖMÖTÖR szerkesztősége, Budapest, Pf. 112. 
1502. A te címed és életkorod is álljon a lapon! A mag- 
vakhoz részletes tájékoztatót mellékelünk a verseny 
feltételeiről. Termesztési útmutatás és recept is lesz 
hozzá, amiből kiderül, hogyan készíthető a kokocella 
gyümölcséből ízletes étel. 

A verseny 1985. szeptember 15-ig tart és ismét szép 
díjakat lehet majd nyerni. Az eredmény decemberi szá- 
munkban jelenik meg. Jelentkezésedet várja a 


DÖRMÖGŐ DÖMÖTÖR SZERKESZTŐSÉGE 


S 
AZ ORSZÁGOS EGÉSZSÉGNEVELÉSI INTÉZET 
Szaktanácsadá: dr. NAGY GYÖRGY 


SOMORJAI ÉVA rajzai 


GYÁRFÁS ENDRE 


— ltt egy füzet. Belül üres: 

nincsen benne irka-firka 

— szól Dörmögő. — Tessék. bocsok, 
rajzoljatok a papírra! 

Vezessetek képes naplót 

a tavaszról, mely közeleg! 

Fűre, fára, virágszálra, 

madárkára figyeljetek! 


Berci fog egy sárga cerkát. Szó szót követ, összekapnak, 

— Ez a kép lesz a legelső: mancsaikkal hadonásznak, 
lerajzolom, hogy a kertben lökdösődnek... Nem csoda, ha 
virágzik az aranyvessző. meggyűrődik egynéhány lap. 

— Mit tegyünk most? — kérdi Marci 
— Igen viharvert a füzet. 

Apó, kérlek, adj helyette 

hármat. . . persze kisebbeket! 


Marci elrántja a naplót. 
— Hohó, előbb én rajzolok! 
Kankalinnal, bőrvirággal 
festek teli három lapot. 


Borika is izeg-mozog : 
— Engedjetek oda, medvék! 

Be kell írnom sürgősen, hogy 
megjöttek az első fecskék. 


ml 


Dörmi dörmög: — Ej no, brum, brum. 
Mit műveltek, ti jófirmák? 

Aztán megenyhül a kedve, 

s szétoszt köztük három irkát. 


Berci rikkant: — Rajzolok majd 
rügyező és ringó ágat! 


Marci szól: — A tollam alól 
virágszirmok, lepkék szállnak. 
Bori mereng: — A papíron 


békén megfér pinty és vércse. 
Minden megérkező madár 
,beröppen" a füzetkémbe. 
Így szól Apó: — Jó rajzolást! 
Ha az irka tükör lenne, 
örülne a szép Tavasz, hogy 
megpillantja magát benne. 


Füles és Madárijesztő 


, Vándorútra megyek — hatá- 
rozta el Fülesmackó. — Megné- 
zem, hogy fejlődik a vetés a ha- 
tárban." 

Megrakta tarisznyáját, és út- 
nak indult. Ment, mendegélt a 
mezei ösvényen, amíg a szántó- 
földhöz nem ért. 


, Csak csupasz földet látok, 
akármerre nézek" — tűnődött, 
és nagyokat szippantott a friss 


tavaszi levegőből. 


— Üdvözöllek Fülesmackó! 
— szólította meg egy kedves 
hang. 

— Nini, Madárijesztő! — for- 
dult Füles a hang irányába. 


— Mit csinálsz itt? Hiszen 


semmi dolgod! 


— Ugyan, kedves Mackó, he- 
lyettesíts engem egy kicsit — 
kérte Madárijesztő. — Állj ide 
a vetésbe és hessegesd el a ma- 
darakat, én meg addig elszala- 


dok a forráshoz. Megszomjaz- 
tam a napsütésben! 

— Jó — egyezett bele Füles. 

Madárijesztő elszaladt a for- 
ráshoz. A madarak azonnal ész- 
revették, hogy nincs a helyén. 

— Csirip, csirip! Tőled aztán 
egyáltalán nem félünk Mackó! 
— Csapatostul szálltak a vetés- 
be. Füles jobbra-balra csapko- 
dott a mancsával, ugrabugrált, 
egészen beleizzadt szegény. 


— Takarodjatok innét, ne 
lármázzatok! — kiabálta. 

A madarak nem féltek a kis 
mackótól. Jó étvággyal csipe- 
gették a magokat. 

— De sokáig marad ez a Ma- 
dárijesztő! — sóhajtott Füles, 
és kimerülve rogyott le a földre. 
Aggodalmában még jobban le- 
konyult a füle. 

— Jövök már, jövök! — inte- 
getett messziről Madárijesztő. 

— Épp itt az ideje! De nehéz 
a munkád! 


Melyik él? Melyik nem él? Tudod-e, mi történik a földbe 
Kösd össze a képeket a megfe- ültetett magokkal? Rajzold le 
lelő szavakkal! Dörmögőnek! 


Előfordul, hogy a szekrények, öreg ládák mé- 
lyén akad még néhány hímzett, népviseleti darab 
— írtuk a , Virágom, virágom..." című 
pályázati felhívásban, a novemberi Dörmögő- 
ben. 

Sok szép virágot rajzoltatok le a terítőkről, 
kötényekről, mellényekről, blúzokról. Remél- 
jük, mindnyájotoknak örömet szerzett a kuta- 
tás. 

Bemutatunk néhányat a legszebb, legérde- 
kesebb rajzokból. A jutalmakat a sorsolás után, 
postán küldjük el. 


Kendő sarka. 
Beküldte: MILD ANNA, 9 éves 


Kalocsai kötény. 


Beküldte: BOROS LILI, 5 éves 
Budapest 
Lili nagymamája Kalocsán lakik; ő hímezte 
unokájának a kötényt. 

I FOLDLC / 
ő MAKK 
pig vb éj 
Buzsáki terítő mintája. 

Beküldte: FÖLDESI MÁRKÓ, 5 éves 


Beküldte: KÓSI LILIÁNA, 6 éves Doboz 
Gyöngyös 


Mezőkövesdi matyó 
mellény mintája. 


Márkó édesanyja bizonyára a blúzára hímezte a terítőn látott virágot. 


Mezőkövesdi kötény mintája. 


Beküldte: BOJTI MÁRTON, 6 éves 
Budapest 
A kötény anyaga eredetileg fekete, erre hímezik a színes virágokat. 


HORVÁTH ZOLTÁN felvétele 


Népi mondókák 


Nem fúj már és nem havaz, 
itt van, itt van a tavasz. 
kal 


Csipcsirip, csipcsirip, 
kikelet kivirít. 
kal 


Azt mondják a cinegék, 

itt a tavasz, nyitni kék. 
ae 

Kék ibolya, hóvirág, 

csupa öröm a világ. 


Bihari gyermekmondókák. 
Faragó József és 
Fábián Imre gyűjtése 


Tudod-e, minek a részletét 
látod ezen a képen? 


sztést 


) 


e 


( 


Táazsíszozsai 
LUCTATB A Mi b ám ns 


KITALÁLÓS 


Zsiga és Zsóka két tárgyat rejtettek a terítő alá. Milyen 
tárgyak lehetnek ezek? Rajzold le a két tárgyat, és küldd el rajzo- 
dat Dörmögőnek! 


MADÁR ESZTER rajzai 


A képen sokféle virágot látsz. 
Melyekkel találkoztál a kert- 
ben, és melyekkel a réten? Nyi- 
lakkal jelöld őket a helyükre! 


Beküldte: RASEK ANITA, Pápa 


Állítsd sorba nagyság szerint a csigákat! 
Rajzold le a jelüket helyes sorrendben! 


Beküldte: VARGA GYÖRGYI és ILDIKÓ, 
Budapest 


Sárkánymosoly 


Ezen a márciusi napon megha- 
ragították a Sárkánymamát. Pe- 
dig csak egy kis időre tette ki a 
lábát. Amíg bevásárolt a piacon. 

Nem akartak ők rosszat — 
Sárkányapa és a Sárkánygyerek. 
Eljött a szabad szombat selymes, 
tavaszi széllel. Ez az az idő, ami- 
kor az embernek kigombolt ka- 
bátban kell rohannia az utcán 
— megfeledkezve az okos anyai 
szóról, hogy vigyázz kisfiam, ki- 
melegszel és megfázol! Ez a pa- 
pírsárkány-eregetés ideje. 


FIGYŐRFFY ÁNNA rajzai 


A Sárkánygyerek már tudta, 
hogyan készül a papírsárkány. 
A játszóházban tanulta. Megtas 
nulta azokat az érdekes szava- 
kat is, melyek a papírsárkány 
készítéshez tartoznak. Kátyú- 
nak mondják a nádszálak végén 
a kis bevágást, ahol megkapasz- 
kodik a körbetekert zsineg, 
kantárnak hívják a UE szó 
alakúra csomózatt zsinege 
gát, faroknak (a hosszú- eszt 
spárgát, amélyő a sok; színes 
papírcsíkot kell ragasztani, a 
végén a kolónccal. A/ ragasztó- 


nak is olyan jó ha gzó feve 
van: csiriz. b) JE 

k" 

f 


A baj is ezzel kezdődött ezen 


a szombat délelőttön. Odakoz. 


taált a csiriza tűzhelyen ; átható 
szagára még a szomszédok js 
összefutottak. Aztán a második 
főzet kiömlött a-szőnyegre, ra. 
gadt az egész ház. okáig keres. 
tek jó, nagy ív papirosthát per- 
sze, hogy a nagymama hevenap- 
jára félretett mintás csomago- 
lópapírt találták meg, hiába 
rejtegette Anya. Aztán összes 
festékezték a terítőt, amikor. 
a sárkány szemét-száját festet- 
ték. 

Szegény Anya majdnem el- 
sírta magát, amikor hazajött. 

Egyesült erővel nekiláttak a 
takarításnak. 


—— e. Végül aztán Anya is megbé- 


kélt és-elmosolyodott, amikor 
a Sárkánygyerek nekilódult a 
futásnak, s a papírsárkány mél- 
tóságteljesen" félemelkedett a 
magasba. Nexetett két nagy, 
festett szeme, kajla szája a báz 
rányfelhős tavaszipég alatt, ne- 
vetett a rohanó Sátkánygyerek " 
is. 

Apa és Anya az ablakból néz- 
ték. Nem lehetett nem vissza- 
nevetni. 


Ápasárkány 

Elkészítéséhez szükség van három 
hosszú nádszálra. Ugy kell őket 
egyenlő hosszúra vágni, hogy mind- 
két végükre jusson csomó, és a cso- 
mó után még kétujjnyi üreges szár. 
Helyezd őket egymásra az első ábra 
szerint, és kösd össze mindhármat 
középen! 

Kérj meg egy felnőttet, hogy vágja 
be a nádszálak végét, azután vezess 
a bevágásokon (a kátyúkon) át egy 
madzagot körbe! (2. ábra) 

Helyezd ezt a vázat csomagolópa- 
pírra, rajzold körül úgy, hogy a papír 
mindenhol két-két ujjnyival hosszabb 
legyen a váznál! Hajtsd be a széleket 
3. ábra), kend be őket csirizzel (liszt 
és víz keveréke), aztán hajtsd rá mind- 
egyiket a madzagra! 

A kantár három egyenlő hosszú 
madzagból áll. Egyet középre köss, 
kettőt a sárkányarc felső nádvégei- 
hez. Szabad végüket hurkold össze 
csomóba a sárkány díszített oldalán! 
Ehhez a csomóhoz kösd a feleresztő 
zsinór végét! (4. ábra) 

A farok és a fül spárgából készül; 
köss rá papírcsíkokat! A farka végére 
erősíts bojtot, akkor nem bukdácsol 
a sárkány. Az apasárkány felrepítésé- 
vel csak akkor próbálkozz, ha fúj a 
szél! Elektromos vezeték közelében ne 
játssz vele; életveszélyes! 

Fiasárkány a kisebbek játéka. Ná- 
don fűzz át (vagy köss botra) egy kb. 
két méter hosszú madzagot! A mad- 
zag másik végére erősíts téglalap ala- 
kú keménypapírt; ez futás közben 
pörög a szélben (5. ábra). 


EMLÉKEZTETŐ 
szülőknek, nagyszülőknek 


Folyóiratunk — oldalszá- 
mozásának alapszíne (a 
dominóké) mindig azt 
mutatja, hogy milyen 
korú gyermekeknek 
ajánljuk írásainkat. 

O Piros alapszín: 3—4 éve- 
seknek; 

0 kék alapszín: 5—6 éve- 
seknek; 

O sárga alapszín: első osz- 
tályosoknak; 

O fehéralap: mindenkinek, 


A szerkesztőség 
belső munkatársai: 

Kun Magda olyvasószerkesztő, 

Kovács Endre képszerkesztő, 


Madár Eszter levelező, 

LENDVAI ILONA út 


at postás 


— Leveleket hozok s viszek. j 
Nyuszi! Nem írsz valakinek? 


12 SZA Pvkl kedves szürke csacsi! 
Üdvözöl téged a maci. 


— Löejöbttem egy levelet, 
hol keressem? Merre lehet? 


-— Nehogy megedd, őzgidácska! 
Ez a mókuska postája! 


